N á r o d n á r a d a  S l o v e n s k e j r e p u b l i k y

VI. volebné obdobie

N Á V R H

**Zákon**

z...........................2015

o školských autobusoch

 Národná rada Slovenskej republiky sa uzniesla na tomto zákona:

**Čl. I**

**Predmet zákona**

§1

 Tento zákon upravuje zriaďovanie a použitie školských autobusov.

**Základné pojmy**

§2

Školský autobus je autobus, ktorý sa používa na prepravu žiakov a študentov na školské vyučovanie a zo školského vyučovania domov a na ich prepravu v rámci školských aktivít mimo školského vyučovania.

Školský autobus má pre potreby prevádzky na cestných komunikáciách žltú farbu a je označený vpredu a vzadu nápisom: ŠKOLSKÝ AUTOBUS.

§3

Školský autobus prevádzkuje zriaďovateľ školy za podmienok zákona 8/2009 Z.z. o cestnej premávke a o zmene a doplnení niektorých zákonov.

Školský autobus nesmie byť používaný na iné účely, ako je uvedené v §2 odsek (1).

V školskom autobuse spolu so žiakmi môžu byť prepravovaní len pedagógovia a osoby, ktoré zabezpečujú pedagogický dozor a prevádzku školského autobusu.

**Zriaďovanie školských autobusov**

§4

Ministerstvo školstva, vedy, športu a mládeže SR (ďalej len ministerstvo) poskytuje dotácie zriaďovateľom školy na kúpu školského autobusu.

Výška dotácie poskytnutej prostredníctvom ministerstva na kúpu školského autobusu nesmie presiahnuť 2/3 oprávnených nákladov.

Podrobnosti o poskytnutí dotácie na školský autobus upraví ministerstvo všeobecne záväzným predpisom.

Pri poskytovaní dotácie na kúpu autobusu ministerstvo zohľadní najmä predpokladanú efektívnosť využitia školského autobusu.

§5

 Náklady na prevádzku školského autobusu hradí zriaďovateľ. Časť prostriedkov na prevádzku môže zriaďovateľ vybrať formou cestovného od prepravovaných žiakov a študentov. Cestovné však nesmie presiahnuť výšku cestovného inou verejnou dopravou.

**Účinnosť**

§6

Tento zákon nadobúda účinnosť 1. januára 2016.